CELEX: 62004TJ0392
Language: hu
Date: 2006-12-14
Title: Az Elsőfokú Bíróság (harmadik tanács) 2006. december 14-i ítélete. # Salvatore Gagliardi kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - A MANŪ MANU MANU közösségi ábrás védjegy bejelentése - A MANOU korábbi nemzeti szóvédjegy - A lajstromozás megtagadása - A fellebbezési tanács határozatának hatálya és helyesbítése - A lajstromozás iránti kérelem korlátozása - A felszólalás részleges visszavonása - A felszólalóként való eljáráshoz fűződő érdek - A korábbi védjegy használatának bizonyítása - A használat bizonyításának hatálya - Összetéveszthetőség - A 40/94 rendelet 8. cikke (1) bekezdésének b) pontja. # T-392/04. sz. ügy

Az Elsőfokú Bíróság (harmadik tanács) 2006. december 14‑i ítélete – Gagliardi kontra OHIM – Norma Lebensmittelfilialbetrieb
            (MANŪ MANU MANU)
      (T‑392/04. sz. ügy)
      „Közösségi védjegy − Felszólalási eljárás – A MANŪ MANU MANU közösségi ábrás védjegy bejelentése – A MANOU korábbi nemzeti szóvédjegy − A lajstromozás megtagadása – A fellebbezési tanács határozatának hatálya és helyesbítése – A lajstromozás iránti kérelem korlátozása – A felszólalás részleges visszavonása – A felszólalóként való eljáráshoz fűződő érdek – A korábbi védjegy használatának bizonyítása – A használat bizonyításának hatálya – Összetéveszthetőség – A 40/94 rendelet 8. cikke (1) bekezdésének b) pontja”
      1.                     Közösségi védjegy – Fellebbezési eljárás (40/94 tanácsi rendelet, 43. cikk, (5) bekezdés, 62. cikk, (1) bekezdés és 74. cikk,
            (1) bekezdés) (vö. 43‑51. pont)
      2.                     Közösségi védjegy – Harmadik személyek észrevételei és felszólalás – A felszólalás vizsgálata – A korábbi védjegy használatának
            bizonyítéka (40/94 tanácsi rendelet, 43. cikk, (2) és (3) bekezdés) (vö. 81‑94. pont)
      3.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás (40/94
            tanácsi rendelet, 8. cikk, (1) bekezdés, b) pont) (vö. 110‑127. pont)
      Tárgy
      
         
               Az OHIM negyedik fellebbezési tanácsának 2004. június 15‑i, a Norma Lebensmittelfilialbetrieb GmbH & Co. KG és Salvatore Gagliardi
                  közötti felszólalási eljárás (R 154/2002‑4. sz. ügy) tárgyában hozott határozata ellen benyújtott kereset.
               
            Az ügy adatai
      
               A közösségi védjegy bejelentője:
            
            
               A felperes 
            
         
               Az érintett közösségi védjegy:
            
            
               A „MANŪ MANU MANU” ábrás védjegy a 18., 24. és 25. osztályba tartozó áruk vonatkozásában – 1021690. sz. bejelentési kérelem
                  
               
            
         
               A felszólalási eljárásban hivatkozott védjegy vagy megjelölés jogosultja:
            
            
               A Norma Lebensmittelfilialbetrieb GmbH & Co. KG 
            
         
               A felszólalási eljárásban hivatkozott védjegy vagy megjelölés:
            
            
               „MANOU” német szóvédjegy a 25. osztályba tartozó áruk vonatkozásában 
            
         
               A felszólalási osztály határozata:
            
            
               A felszólalás elutasítása
            
         
               A fellebbezési tanács határozata
            
            
               A fellebbezésnek helyt ad, és a lajstromozás iránti kérelmet elutasítja
            
         
      Rendelkező rész
      
         
                  1)
               
               
                  
               
               
                  Az Elsőfokú Bíróság hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM)
                     negyedik fellebbezési tanácsának 2004. június 15‑i (R 154/2002‑4. sz. ügy) határozatát azon részében, amely elutasítja a MANŪ
                     MANU MANU védjegy lajstromozását egyrészt a 25. osztályba tartozó „cipők” és „kalapok”, másrészt a 18. és 24. osztályba tartozó
                     áruk vonatkozásában.
                  
               
            
         
                  2)
               
               
                  
               
               
                  Az Elsőfokú Bíróság a keresetet ezt meghaladó részében elutasítja.
               
            
         
                  3)
               
               
                  
               
               
                  Az OHIM viseli saját költségeit, valamint a felperes részéről felmerült költségek harmadát.
               
            
         
                  4)
               
               
                  
               
               
                  A felperes, Salvatore Gagliardi viseli saját költségei kétharmadát.
               
            
         
                  5)
               
               
                  
               
               
                  A beavatkozó, a Norma Lebensmittelfilialbetrieb GmbH & Co. KG viseli saját költségeit.